LIETUVOS RESPUBLIKOS SEIMO

Žmogaus teisių komitetas

PAPILDOMO KOMITETO IŠVADA

DĖL LIETUVOS RESPUBLIKOS SEIMO NUTARIMO „DĖL LIETUVOS RESPUBLIKOS VYRIAUSYBĖS PROGRAMOS“

PROJEKTO NR. XIVP-90

2020-12-09

Vilnius

Komiteto posėdyje dalyvavo: Komiteto pirmininkas Tomas Vytautas Raskevičius, komiteto nariai: Tomas Bičiūnas, Eugenijus Gentvilas, Sergejus Jovaiša, Dainius Kepenis, Andrius Navickas, Jurgis Razma; komiteto biuro vedėja Jolanta Savickienė, patarėjos: Eglė Lukšienė, Rūta Ragaliauskienė; komiteto biuro padėjėjos: Inga Ališauskienė, Ingrida Aidietienė.

Kviestieji asmenys: paskirtoji Teisingumo ministrė Evelina Dobrovolska.

2. Ekspertų, konsultantų, specialistų išvados, pasiūlymai, pataisos, pastabos (toliau – pasiūlymai):

Eil. Nr.	Pasiūlymo teikėjas, data	Siūloma keisti	Pasiūlymo turinys	Komiteto nuomonė	Argumentai, pagrindžiantys nuomonę

str.	str. d.	p.

1.	Seimo kanceliarijos Teisės departamentas 2020-12-07	Įvertinę projekto atitiktį Konstitucijai, įstatymams, teisėkūros principams ir teisės technikos taisyklėms, teikiame šias pastabas. Pagal Lietuvos Respublikos teisingumo ministro 2013 m. gruodžio 23 d. įsakymu Nr. 1R-298 patvirtintose Teisės aktų projektų rengimo rekomendacijose (toliau – Rekomendacijos) nustatytus teisės technikos reikalavimus: 1) nutarimo projekto preambulėje teikiant nuorodą į Konstitucijos 92 straipsnio penktąją dalį ji turėtų būti rašoma žodžiu įvardžiuotine skaitvardžio forma (64 punktas); 2) nutarimo projekte teisės aktą pasirašančio subjekto vardas ir pavardė nerašoma (11 punktas); 3) Seimo nutarimu tvirtinamą programą sudaro punktai, punktų papunkčiai ir punktų pastraipos; punktai žymimi arabišku skaitmeniu su tašku, punktų papunkčiai žymimi arabiškais skaitmenimis ir turi pradinį punkto ir savo eilės numerį, punktų pastraipos nenumeruojamos; jei tvirtinamas teisės aktas skirstomas į skyrius, skirsnius, poskyrius ir poskirsnius, jie žymimi mutatis mutandis taikant Rekomendacijų 56 punkto nuostatas (57 punktas); 4) viso teisės akto punktų numeracija yra ištisinė (58 punktas); 5) nutarimo projekto priedo tekstas turėtų būti dėstomas laikantis bendrinės lietuvių kalbos normų ir teisės terminijos (Lietuvos Respublikos teisėkūros pagrindų įstatymo 14 straipsnis, Rekomendacijų 5 punktas); pirmą kartą tekste minimi teisės aktų, institucijų (pvz., NVO, KT), pareigų ir pan. pavadinimai negali būti trumpinami, išskyrus, kai įstatyme teikiamos nuorodos į Europos Sąjungos teisės aktus, jeigu jie nurodyti įstatymo priede; jei teisės akto, institucijos, pareigų ir pan. pavadinimas, kuris prasideda žodžiais „Lietuvos Respublika“, minimas ne kartą, pirmą kartą parašius visą pavadinimą, toliau jis gali būti rašomas be žodžių „Lietuvos Respublika“; prireikus įsivesti kitą trumpinį, jis nurodomas skliaustuose (Rekomendacijų 6.1, 15.1. punktai).	Pritarti

3. Piliečių, asociacijų, politinių partijų, lobistų ir kitų suinteresuotų asmenų pasiūlymai: -.

4. Valstybės ir savivaldybių institucijų ir įstaigų pasiūlymai: -.

5. Subjektų, turinčių įstatymų leidybos iniciatyvos teisę, pasiūlymai: -.

6. Komiteto sprendimas ir pasiūlymai:

6.1. Sprendimas:

- pritarti Seimo nutarimo „Dėl Lietuvos Respublikos Vyriausybės programos“ projektui Nr. XIVP-90, atkreipiant Vyriausybės dėmesį, kad rengiant Vyriausybės veiklos planą būtų tariamasi ir bendradarbiaujama su Seimo Žmogaus teisių komitetu, o ateityje teikiant Seimui Vyriausybės veiklos ataskaitą atskira dalimi būtų pateikta informaciją apie atliktus darbus, užtikrinant žmogaus teisių apsaugą.

7. Balsavimo rezultatai: už – 5 , prieš – 2 , susilaikė – nėra.

8. Komiteto paskirti pranešėjai: Tomas Vytautas Raskevičius.

Komiteto pirmininkas	Tomas Vytautas Raskevičius

Žmogaus teisių komiteto biuro vedėja Jolanta Savickienė